Skráð atvinnuleysi í nóvember var 4,1 % , en að meðaltali voru 6.525 atvinnulausir í nóvember og fjölgaði atvinnulausum um 292 að meðaltali frá október eða um 0,2 prósentustig Skráð atvinnuleysi að meðaltali frá janúar til nóvember 2013 var 4,5% . Í nóvember fjölgaði körlum um 249 að meðaltali á atvinnuleysisskrá en konum um 43 og var atvinnuleysið 3,6% meðal karla og 4,6% meðal kvenna . Meira atvinnuleysi á höfuðborgarsvæðinu og Suðurnesjum en annars staðar Atvinnulausum fjölgaði að meðaltali um 94 á höfuðborgarsvæðinu en um 198 að meðaltali á landsbyggðinni . Atvinnuleysið var 4,5 % á höfuðborgarsvæðinu . Á landsbyggðinni var atvinnuleysið 3,4% . Mest var atvinnuleysið á Suðurnesjum , 6,2% . Minnst var atvinnuleysið á Norðurlandi vestra , 1,3% , samkvæmt skýrslu Vinnumálastofnunar . Alls voru 7.076 manns atvinnulausir í lok nóvember . Þeir sem voru atvinnulausir að fullu voru hins vegar 6.288 . Fjöldi þeirra sem hafa verið atvinnulausir lengur en 6 mánuði samfellt er nú 3.416 , fjölgar um 17 frá október og eru um 48% þeirra sem voru á atvinnuleysisskrá í nóvember . Færri ungmenni án atvinnu í ár en í fyrra Fjöldi þeirra sem verið hafa atvinnulausir í meira en eitt ár samfellt var 1.952 í nóvemberlok , en 1.955 í októberlok og fækkar því um 3 milli mánaða . Alls voru 1.085 á aldrinum 16 - 24 ára atvinnulausir í lok nóvember 2013 eða um 15 % allra atvinnulausra í nóvemberlok en 995 í lok október og fjölgar um 90 milli mánaða . Í lok nóvember 2012 var fjöldi atvinnulausra ungmenna 1.357 og hefur því fækkað um 272 milli ára í þessum aldurshópi . Alls voru 1.255 erlendir ríkisborgarar án atvinnu í lok nóvember , þar af 697 Pólverjar eða um 55% þeirra útlendinga sem voru á skrá í lok mánaðarins . Flestir atvinnulausra erlendra ríkisborgara voru starfandi í gistingu og veitingastarfsemi .